text: राष्ट्रपति ने कहा कि सिंगापुर भारत को प्राप्त होने वाले तथा भारत से सिंगापुर जाने वाले प्रत्यक्ष विदेश निवेश के सबसे बड़े स्रोतों में से एक है। भारत सिंगापुर की कंपनियों को संयोजकता तथा अवसंरचना परियोजनाओं से जुड़ने और ‘भारत में निर्माण’, ‘डिजीटल भारत’ ‘स्वच्छ भारत’ कार्यक्रमों में सहभागिता के लिए आमंत्रित करता है। भारत ‘स्मार्ट शहर’स्थापित करने तथा शहरी पुनर्निर्माण के लिए सिंगापुर के साथ मिलकर कार्य करना चाहेगा। कौशल विकास में सिंगापुर का अनुभव भारत के लिए बहुमूल्य हो सकता है।